Hoshang Merchant

Hoshang Dinshaw Merchant (Mumbai, 1947) indiar poeta, aktibista eta unibertsitateko irakaslea da. Indiako LGBT askapen mugimenduaren ahots nabarmena eta India modernoko lehen gizonezko poeta homosexual irekia da. Bere libururik ezagunena Yaarana da, egile homosexualen lanen antologia.

 Bizitza 
Merchant 1947an jaio zen Mumbain, zoroastroar familia langile batean. Mumbaiko Xavier's Lads Academyn eta St. Xavier's Collegen ikasi zuen. Masterra Los Angelesko Occidental Collegen lortu zuen eta doktoretza Purdue Unibertsitatean, Pizkundea eta modernismoa aztertuz, eta 1981ean Anaïs Nini buruzko doktore-tesia aurkeztu zuen. Heidelbergen, Jerusalemen eta Iranen ere bizi izan da eta irakatsi du, eta han ezkerreko hainbat mugimendu ezagutu zituen. Merchant homosexual irekia da, eta India independentearen adin berekoa.

1980ko hamarkadaren erdialdetik, Hyderabaden bizi da, eta han ingelesa irakatsi du Hyderabadeko Unibertsitatean. 

Hogei poesia liburu eta lau ikerketa kritiko idatzi ditu. Indiako idazle homosexualen lehen antologia argitaratzeko prestatu zuen, Yaraana: Gay Writing from India izenekoa. Bere argitalpen berriena Secret Writings of Hoshang Merchant (2016) da, Akshaya K. Rathek editatua.

 Lanak 
Poesia
 Stone to Fruit (1989)
 Yusuf in Memphis (1991)
 Hotel Golkonda: Poems 1991 (1992)
 Flower to Flame (1992)
 The Home, the Friend and the World (1995)
 Jonah and the Whale (1995)
 Love's Permission (1996)
 The Heart in Hiding (1996)
 The Birdless Cage (1997)
 Talking to the Djinns (1997)
 Selected Poems (1999)
 Bellagio Blues (2004)
 Homage to Jibanananda Das (2005)
Kritika
 In-discretions: Anaïs Nin (1990)
 Forbidden Sex, Forbidden Texts (2008)
Argitaratzaile gisa
 Yaarana: Gay Writing from India (1999)
Antologietan argitaratutako idazlanak
 Anthology of Contemporary Indian Poetry (2004)
 The Penguin Book Of Indian Poets (2022)

 Sariak 

 2023: Rainbow Awards

 Erreferentziak 

 Kanpo estekak 

Kategoria:Mumbaitarrak
Kategoria:Indiako XX. mendeko idazleak
Kategoria:XXI. mendeko Indiako idazleak
Kategoria:Ingelesezko idazleak
Kategoria:Indiako poetak
Kategoria:LGBT idazleak
Kategoria:Antologistak
Kategoria:Indiako literatura kritikariak
Kategoria:Indiako giza eskubideen aldeko ekintzaileak
Kategoria:LGBT ekintzaileak
Kategoria:Indiako irakasleak
Kategoria:Unibertsitateko irakasleak
Kategoria:Gizon homosexualak
Kategoria:Indiako LGBT pertsonak
Kategoria:Indiako zoroastroarrak